Navarra Suma (NA+) talde parlamentarioari atxikitako foru parlamentari Raquel Garbayo Berdonces andreak idatzizko galdera egin du (10-22/PES-00150), jakin nahi baitu ***Kultur Eskubideen Legea dela-eta egiteke zer dagoen.*** Hona Nafarroako Gobernuko Kultura eta Kiroleko kontseilariaren erantzuna:

|  |  |  |
| --- | --- | --- |
| **TITULUAK** | **ARTIKULUAK** | **MUGARRIAK** |
| **I. TITULUA.**  | **XEDAPEN OROKORRAK** |  |
|   | *Eskubide kulturalen bermea eta sustapena* | Aurrekontua % 22 handitzea legegintzaldi honetan. |
|  **II. TITULUA.** | **KULTURARAKO IRISPIDEA IZATEKO ETA BIZITZA KULTURALEAN PARTE HARTZEKO ESKUBIDEA** |  |
| **I. KAPITULUA.**  | **Kulturarako irispidea izateko eskubidea** |   |
|   | *Kulturarako irispidea; Kulturarako irispide fisikoa; Kulturarako irispide birtuala* | Museoak. Nafarroako Museoko aretoak egokitzea. Hitzarmenetan eta dirulaguntza-deialdien oinarrietan txertatzea, araudi honen zehaztapenekin (irekitzeko egutegia, doako egunak, etab.). Liburutegiak eta artxiboak. Internet bidezko zerbitzu eskaintza areagotzea. Liburu eta dokumentu funtsa digitalizatzea.Kulturaren Atari Digitala sortzea.Etengabe berrikusi eta eguneratzea tresna eta baliabide digitalak, esaterako artxiboak (culturanavarra.es, liburutegien ataria, fototeka, artxibo irekiko funtsak, musikaren eta arte eszenikoen artxiboa...).Ekintza inklusiboak eta desgaitasuna duten pertsonei egokituak txertatzea programa berekietan.  |
|   | *Kultur bitartekaritza* | Kultur ekintza. Kultur bitartekaritzarekin lan egiten da zerbitzuaren programa guztietan: DNA, Antzerki Sarearen Zirkuitua, Landarte, Erriberriko Jaialdia, etab.… Ondarea. Ondarearen Europako Jardunaldiak eta Arkeologiaren Europako Jardunaldiak garatzea. Eta ondarea berreskuratzeko lanetan zabalkunderako eta dinamizaziorako proposamenak txertatzen dira, batez ere ondasunak kokatuta dauden herrietako biztanleei zuzenduta. Adibidez, Loizuko Gizona, Valtierrako Dorrea edo Irulegiko Eskua. Museoak. "Auzokoak gara", "9 eguzki" programak Nafarroako Museoan, erakusketa ibiltariak, bitartekaritza ekintzak Nafarroako Gobernuaren beste museo batzuetan (Karlismoaren Museoa) edo eskuratu berri diren obra garaikideekin. Liburutegiak. Jarduerak adituekin, online programazioa, irakurketa errazeko interes zentroa, irakurketa klubak... |
| **II. KAPITULUA.**  | *Kultur adierazpenetarako irispidea* |   |
|   | *Nafarroako Kultur Ondareko ondasunak* | Doako irispide publikorako mapatzea osatzea ondasun pribatuetan. Sarbideen katalogoa prestatzea webean, bisitaren ordutegia eta eraikinaren egoera adierazita.Bermatzen dira erakusketa publikoetarako mailegua eta ikerketa arlorako arreta (ekintzak Cordovillako biltegian). Nafarroako interes kulturaleko ondasunen eta ondasun inbentariatuen egoeraren azterketa egitea. Baliabide birtual gisa sartzea Kulturaren Atari Digitalean. |
|   | *Ondare immateriala* | Sustraiak deialdia. Landarte programaren ikuspegia berrikustea, ondare immaterialarekin eta komunitate bakoitzaren bizimoldeekin elkarrizketan dagoen kultur ekintza sustatuz.Zabalkunde ekintzak: dokumentalak prestatzea, 2023rako folklore programa berria egitea, eta abar. |
|   | *Artxiboak eta Dokumentu-ondarea* | Artxibo Irekia handitzea, konfinamenduaren artxiboa, fototeka, musika ondareko obretarako irispide libreko fonoteka eta Artxibo Garaikidea izeneko programa gehituz. Dokumentu funts gehiago digitalizatu eta argitaratzea.Nafarroako pertsona ospetsuen funts pribatu gehiago eskuratzeko bilaketa eta harremanak.Erakusketen programa handitzea eta zabalkunde jarduerak antolatzea publiko orokorrarentzat, adituentzat eta familientzat. |
|   | *Museoak eta bilduma museografiko iraunkorrak eta arte plastikoak* | Lege honetan ezarritako doakotasun kasuak betetzen dira zentro berekietan. Artikulu honetan ezarritakoa jasotzen da laguntzen deialdietan eta entitate pribatuekiko hitzarmenetan. Prestakuntzari dagokionez, Uharteko Arte Garaikideko Zentroan master bat sortzea sustatu da NUPekin eta EHUrekin elkarlanean.Gogoeta prozesua "Arte oro garaikidea da” programaren bidez. "9 eguzki” programa berria.Jarduerak Karlismoaren Museoan, haurrentzako jarduerak barne.Artelan garaikideen erosketa berraktibatzea eta emakumezko ilustratzaileen funts bat eskuratzea. |
|   | *Liburua eta liburutegiak* | Internet bidezko irismena handitzea. Irakurketa errazeko klubak egitea dibertsitate kognitiboa dutenentzat. Hitzarmenak eta jarduerak, Nafarroako elkarteekin batera: EDITARGIrekin eta Diego de Haro liburu-saltzaileen elkartearekin batera, azoka eta jardueretarako. Bibliobusa martxan jartzea Estellerrian, despopulazio arriskua duten, liburutegirik ez duten eta 6.000 biztanle inguru dituzten herrietara iristeko. Liburutegi Sarea handitzea, 6 herri gehituta: Arbizu, Aiegi, Cárcar, Zirauki, Orkoien eta Ultzama.Jarduerak egitea Sarean; adibidez, idazteko eta liburuak nola egiten diren ikasteko tailerrak.  |
|   | *Nafarroako Zinemateka, zinemagintza eta ikus-entzunezkoak* | Hainbat ziklo programatzea. Bitartekaritza barne. Zinematekaren programa Nafarroako hainbat herritan barna. Nafarroako zinemagileen obra berreskuratzea maila editorialean.Nafarroako produkzio ia osoa artxibatzea. Rooftop Cinema izeneko ekimena Baluarten. Zinemateka Iberiarren V. Topaketa egitea.Ikus-entzunezkoen arloko politikei esker filmaketak erakartzea. Proiektuak erakartzeko zerga-pizgarria hobetzea. Navarra Film Industry delakoa sortzea CLAVNA, Napar eta NICDOrekin batera, elkarlanean aritzeko, azoka profesionaletara elkarrekin joateko eta gida profesionala prestatzeko. |
|   | *Arte eszenikoak eta musika* | Programa berekiak indartu eta zabaltzea, herri edo/eta espazio eszeniko gehiagotara iritsiz: SMADE, Kultur, DNA, Organo Zikloa, Erriberriko Jaialdia. Nafarroako musikaren eta arte eszenikoen sustapenerako programa berriak sortzea: “Bira Nafarroan barna”, “Oinak hodeietan”. Navarra Music Commission delakoa sortzea musikaren alderdi profesionalaren eta amateurraren aholkularitzarako, sustapenerako eta prestakuntzarako. Departamentuak arte eszeniko eta musikaletako lanbide elkarteekin batera parte hartzea azoka nazionaletan (DFeria, BIME etab.). Programa bereki batekin parte hartzea Almagroko jaialdian (Nafarroa gonbidatutako erkidegoa izan da). Hirugarren sektoreko entitateei eta talde, konpainia eta lanbide elkarteei laguntzak emateko deialdiak hobetzea, partidak handituz legegintzaldian zehar. Prestakuntzarako proiektuak egitea NL-NEZekin batera. Folklorearen Mahaia sortzea eta herri adierazpenak erakusteko programa bereki bat antolatzea.  |
|   | *Kultur eta sorkuntza ekosistema* | Talentu Gaztearen Saria sortzea, hogeita hamar urtetik beherako kultur ekintzaileak aintzatesteko. Europako funtsen bidezko laguntza-lerroak, hiriz kanpoko eremuetan jarduerak garatzeko eta kultur azeleratzaileak sortzeko. Inpaktu ekonomikoaren eta enpresen gaineko inpaktuaren azterketak egitea kulturaren sektorean, pandemia dela-eta. Kulturako lanbideen egoeraren diagnostikoa egitea.  |
|   | *Kultur ekipamenduak* | Nafarroako kultur instalazioen mapatzea egitea. Kultur ondasun eta zerbitzuen irisgarritasunari buruzko eskuliburua egitea. Irisgarritasun Plan Operatiboa egitea.  |
| **III. KAPITULUA.**  | **Bizitza kulturalean parte hartzea eta erabakiak hartzea** |   |
|   | *Bizitza kulturalean parte hartzea. Erabakiak hartzeko prozesuetan parte hartzea* | Parte-hartzea sustatzen da Nafarroako Kulturaren eta Arteen Kontseiluaren bitartez. Kultur sektoreek ordezkaritza dute kontseiluan, eta entitateek berek aukeratzen dituzte beren ordezkariak. Sektoreko entitate eta elkarteekin adostutako deialdiak.Nafarroako Udal eta Kontzejuen Federazioarekin koordinatzeko foroa garatzea. Harremanak izatea legegintzaldi honetan sortutako lanbide-entitate eta hirugarren sektoreko entitate berriekin. Osasun Departamentuarekin batera foroetan parte hartzea pandemia aldietan egin beharreko jarduketak zehazteko.Folklorearen Mahaia sortzea. Navarra Film Industry eta Navarra Music Commission delakoak sortzea sektorearekin batera. |
| **III. TITULUA.**  | **ARTE ETA LITERATUR SORKUNTZA ETA IKERKETA ZIENTIFIKOA** |  |
| **I. KAPITULUA.** | **Sorkuntzarako eta ikerketarako askatasuna** |   |
|   | *Arte eta literatur sorkuntzarako askatasuna; Ikerketa zientifikorako askatasuna; Aurrerapen zientifikoaren onurez gozatzeko eskubidea; Egile eskubideak* | Kapitulu hau erabat betez lan egiten da, sorkuntzarako eta ikerketarako askatasuna errespetatuz, bai eta hartaz gozatzeko eskubidea ere. |
| **II. KAPITULUA.**  | **Administrazio Publikoek arte sorkuntza eta ikerketa zientifikoa sustatu eta jendearenganatzea** |   |
|  | *Arte eta literatur sorkuntzaren eta ikerketa zientifikoaren sustapena eta jendearenganatzea; Ikerketa zientifikoari laguntzea; Aurrerapen zientifikoaren onurak sustatzea; Jardunaldi akademikoak eta dibulgaziokoak; Departamentuak sustatutako argitalpenak* | Nafarroako sortzaileen arte eta kultur sorkuntza ezagutarazteko jardunaldiak, zikloak eta jaialdiak antolatzea.Ondarearen berreskurapenari eta zabalkundeari lotutako jardunaldi zientifikoak. Liburutegien Sarean jarduerak garatzea; eta Atari Digitala edukiz hornitzea. Argitalpen hauek garatzea: “Príncipe de Viana”, “Fontes Linguae Vasconum”, “Cuadernos de Etnografía y Etnología de Navarra”, “Trabajos de Arqueología de Navarra”. Eta think tank-a garatzea.  |
| **IV. TITULUA.**  | **ADMINISTRAZIO PUBLIKOEN ERANTZUKIZUNA KULTURAREN ARLOAN** |  |
|   | Gardentasuna; Kultur sektoreen profesionalizazioa | Gardentasunari buruzko araudira egokitzea.Prestakuntza ekintzak garatzea; erakunde publikoek eta pribatuek elkarlanean azoka profesionaletan parte hartzea; arte eszenikoen, musikaren eta ikus-entzunezkoen arloko lanbide erakundeentzako dirulaguntza lerroak handitzea.  |
|   | Nafarroako Foru Komunitateko Administrazioa | Nafarroaren kultur garapena sustatzea, eta kultur zerbitzuen, baliabideen eta jardueren kalitatezko kudeaketa eraginkorra bultzatzea; horietarako irispidea berdintasunez izateko bideak jartzea, eta bermatzea pertsona guztiak baliatu ahal izanen direla Nafarroako bizitza kulturalean libreki parte hartzeko eskubideaz.Kultur garapena helburu, elkarlanean aritzea beste entitate eta erakunde publiko eta pribatu batzuekin (NUKF, NUP, NU, Gobernuko departamentuak, beste autonomia erkidego batzuk eta Ministerioa).  |
| **V. TITULUA.**  | **NAFARROAKO KULTURAREN ETA ARTEEN KONTSEILUA** |   |
|   | *Nafarroako Kulturaren eta Arteen Kontseilua* | Nafarroako Kulturaren eta Arteen Kontseiluaren erregelamenduzko garapenari buruz legean ezarritakoa betetzea. |
| **VI. TITULUA.**  | **FINANTZA ETA TRIBUTU ARLOKO XEDAPENAK** |   |
| **I. KAPITULUA.**  | **Kultur politiken finantzaketa** |   |
|   | Finantzaketa publikoa; Dirulaguntzak eta bestelako laguntzak; Mezenasgoa | Dirulaguntza-deialdien lerroak aztertu eta garatzea aurrekontu-ekitaldi bakoitzean. Haiek egokitzea eta berrikustea. Urtean bi deialdi egitea mezenasgoari heldu ahal dioten kultur proiektuen gizarte-interesa deklaratzeko.  |
| **II. KAPITULUA.**  | **Onura fiskalak** |   |
|   | *Onura fiskalak; Pizgarri fiskalak; Babesletza; Ikus-entzunezko produkzioak* | Ikus-entzunezkoen arloko pizgarriak hobetu eta handitzea. Arte eszeniko eta musikalen arloko pizgarri berriak sortzea. |
| **XEDAPENAK** | **Zerbitzu-gutunak** |   |
|   | *Zerbitzu-gutunak* | Egin da. |
| **XEDAPENAK** | **Nafarroako Kultura Kontseilua** |   |
|   | *Nafarroako Kultura Kontseilua* | Egin da. |
| **XEDAPENAK** | **Kulturaren Atari Digitala** |   |
|   | *Nafarroako Kulturaren Atari Digitala ezartzea* | Egin da. |

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2023ko apirilaren 14an

Kultura eta Kiroleko kontseilaria: Rebeca Esnaola Bermejo